4.0 การประกอบธุรกิจของแต่ละสายผลิตภัณฑ์

  4.1 การประกอบธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตและจำหน่ายผลิตภัณฑ์ปูนซีเมนต์และปูนสำเร็จรูปรายใหญ่ของประเทศภายใต้ตรา
  ทีพีไอ พีแอลโดยมีกำลังการผลิตทั้งหมด 9 ล้านตันต่อปี
  ปูนซีเมนต์ทั้งหมดของบริษัทฯมีคุณภาพตามมาตรฐานอุตสาหกรรมของประเทศไทย สหรัฐอเมริกา
  (ASTM) และสหพันธรัฐยุโรป (EU)
  โดยบริษัทฯเป็นโรงงานปูนซีเมนต์ของคนไทยรายแรกที่ได้รับการรับรองมาตรฐานสากลด้านคุณภาพ
  ISO 9002 สามารถผ่านมาตรฐานด้านอุตสาหกรรมและสิ่งแวดล้อม ทำให้สามารถส่งออกปูนทีพีไอ
  พีแอลไปยังรัฐแคลิฟอร์เนียซึ่งขึ้นชื่อว่าดูแลและระมัดระวังปัญหาสิ่งแวดล้อมสูงที่สุดในโลก

  นอกจากนี้ บริษัทฯยังเป็นผู้ผลิตปูนซีเมนต์รายแรกของไทย
  ที่ได้รับอนุมัติฉลากคาร์บอนทั้งผลิตภัณฑ์ปูนซีเมนต์และปูนสำเร็จรูป
  ทั้งนี้ตราฉลากคาร์บอนที่ได้รับถือเป็นการรับรองกระบวนการผลิตที่มีประสิทธิภาพ
  สามารถลดการปล่อยก๊าซคาร์บอนไดออกไซด์หรือก๊าซเรือนกระจก
  ซึ่งเป็นสาเหตุทำให้เกิดภาวะโลกร้อน

  ด้วยความพร้อมของเครื่องจักรที่ทันสมัย โรงงานปูนซีเมนต์ 3 โรง ของบริษัทฯ
  ตั้งอยู่ในพื้นที่แห่งเดียวกันและติดกับเหมืองหินปูนของบริษัทฯ
  รวมทั้งมีเครือข่ายการตลาดและการจัดส่งที่ครอบคลุมพื้นที่ทั่วประเทศ
  ทำให้บริษัทฯมีความได้เปรียบในด้านต้นทุนการผลิตที่ต่ำ

  4.1.1 ภาวะอุตสาหกรรม

  ในปี 2554 ปริมาณการใช้ปูนซีเมนต์ในประเทศอยู่ที่ประมาณ 28.9 ล้านตัน เพิ่มขึ้นร้อยละ 5
  จากปีที่ผ่านมา เป็นผลจากอุตสาหกรรมก่อสร้างโดยรวมมีการขยายตัวเพิ่มขึ้น
  แต่ปัญหาอุทกภัยครั้งใหญ่ทำให้การก่อสร้างในพื้นที่ประสบภัยชะลอตัวลงมาก
  มีผลทำให้การเติบโตของปริมาณการใช้ปูนซีเมนต์ต่ำกว่าที่คาดการณ์ไว้
  ซึ่งการใช้ปูนซีเมนต์ในการซ่อมแซมความเสียหายของระบบสาธารณูปโภค
  และอาคารบ้านเรือนรวมทั้งสถานประกอบการ จะมีผลต่อปริมาณการใช้ปูนซีเมนต์ของปี 2555
  อย่างไรก็ตาม กำลังการผลิตปูนซีเมนต์สูงสุดยังคงอยู่ในระดับเดิม ประมาณ 48 ล้านตัน
  ตลาดส่งออกปูนซีเมนต์ยังอยู่ในระยะชะลอตัวเหมือนปีที่ผ่านมา
  เนื่องจากวิกฤตทางการเงินของประเทศในทวีปยุโรป
  ส่งผลให้การลงทุนด้านอสังหาริมทรัพย์ของโลกชะลอตัวลงตามทำให้ผู้ผลิตปูนซีเมนต์ยังคงเน้นทำตลาดภายในประเทศเป็นหลัก

  ในปี 2555 บริษัทฯ คาดว่าอุตสาหกรรมปูนซีเมนต์จะขยายตัวเพิ่มขึ้น เมื่อเทียบกับปี 2554
  ที่ผ่านมา
  โดยมีปัจจัยหนุนจากการลงทุนในโครงการสาธารณูปโภคและโครงการพัฒนาระบบการคมนาคมของภาครัฐ
  และการฟื้นฟูโครงสร้างพื้นฐานและระบบสาธารณูปโภคที่ได้รับความเสียหายจากภาวะน้ำท่วมครั้งใหญ่
  ทั้งในส่วนของภาครัฐบาลและเอกชน

  4.1.2 ลักษณะของผลิตภัณฑ์

  ผลิตภัณฑ์ปูนซีเมนต์00ประกอบด้วยประกอบด้วย 3 ประเภท ได้แก่ (1) ปูนซีเมนต์
  ซึ่งประกอบด้วย ปูนซีเมนต์ปอร์ตแลนด์ประเภท 1, 3, 5 และ ปูนซีเมนต์ผสม (Mixed
  Cement), Oil Well Cement และ Masonry Cement (2) ปูนสำเร็จรูป (Dry Mortar)
  และ (3) ปูนเม็ด (Clinker) รายละเอียดของผลิตภัณฑ์แต่ละประเภท มีดังนี้

+-------------------------+--------------------------------------------+
| ผลิตภัณฑ์                  | ลักษณะการใช้งาน                              |
+-------------------------+--------------------------------------------+
| 1. ปูนซีเมนต์ (Cement)     | ใช้สำหรับงานก่อสร้างทั่วไป รวมทั้งที่พักอาศัย อาคารสูง  |
|                         | สะพาน และถนน                               |
| 1.1 ปูนซีเมนต์ปอร์ตแลนด์     | ซึ่งเป็นปูนซีเมนต์ที่มีค                            |
| ประเภท 1                | ุณสมบัติให้กำลังอัดปานกลางเมื่อเปรียบเทียบกับประเภทอื่น |
|                         |                                            |
| ตราทีพีไอ (สีแดง)          |                                            |
+-------------------------+--------------------------------------------+
| 1.2 ปูนซีเมนต์ปอร์ตแลนด์     | เป็นปูนซีเมนต์ที่มีคุณสมบัติแห้งเร็ว                   |
| ประเภท 3                | ให้กำลังอัดสูงมากในระยะสั้นภายใน 24 ชั่วโมง        |
|                         | เมื่อเทียบกับผลิตภัณฑ์ประเภท 1 ซึ่งต้องใช้เวลาถึง 7 วัน |
| ตราทีพีไอ (สีดำ)           |                                            |
+-------------------------+--------------------------------------------+
| 1.3 ปูนซีเมนต์ปอร์ตแลนด์     | ปูนซีเมนต์ที่มีความต้านทานต่อซัลเฟตปานกลาง          |
| ประเภท 5                | ซึ่งมีคุณสมบัติเหมาะในก                          |
|                         | ารใช้สำหรับก่อสร้างในพื้นที่ใกล้ทะเลหรือบริเวณที่มีดินเค็ม |
| ตราทีพีไอ (สีฟ้า)           | เช่น งานก่อสร้างท่าเรือหรือสะพานปลา              |
+-------------------------+--------------------------------------------+
| 1.4 ปูนซีเมนต์ผสม          | เป็นปูนซีเมนต์ที่ใช้ในการก่อสร้างทั่วไป ประกอบด้วย     |
|                         | หินปูนผสมกับปูนซีเมนต์ปอร์ตแลนด์                   |
| ตราทีพีไอ (สีเขียว)         | เหมาะสำหรับใช้ในงานก่อสร้างที่ไม่ต้องให้รับน้ำหนักมาก  |
|                         | เช่น งานก่อสร้างบ้านพักอาศัยที่ไม่สูงมาก ฉาบผนัง      |
+-------------------------+--------------------------------------------+
| 1.5                     | เป็นปูนซีเมนต์ชนิดพิเศษที่ต่อต้านซัลเฟตสูง             |
| ปูนซีเมนต์สำหรับงานขุดเจาะบ่อ | สามารถใช้งานได้ดีในสภาวะที่มีความกดดันและอุณหภูมิสูง  |
|                         | ที่ระดับความลึกต่างๆ                            |
| น้ำมัน (Oil Well Cement)  | ปูนซีเมนต์จ                                   |
|                         | ะมีคุณสมบัติไหลและแข็งตัวได้รวดเร็วภายในเวลาที่กำหนด |
| ตราทีพีไอ (สีน้ำเงิน)        | โดยมีการควบคุมคุณ                             |
|                         | ภาพในการผลิตภายใต้มาตรฐานสถาบันอเมริกันปิโตรเลียม |
|                         | (American Petroleum Institute : API)       |
+-------------------------+--------------------------------------------+
| 1.6 ปูนฉาบ/ก่อ (Masonry   | เป็นปูนซีเมนต์คุณภาพสูง (High Quality)           |
| Cement)                 | ผลิตสูงกว่ามาตรฐาน Masonry Cement ASTM C 91   |
|                         | Type N                                     |
| ตราทีพีไอ 198             | ถูกออกแบบส่วนผสมให้เหมาะสมกับงานฉาบ/งานก่อ      |
|                         | โดยเฉพาะ                                   |
|                         | ซึ่งโดดเด                                    |
|                         | ่นด้วยคุณสมบัติที่เหนือกว่าจากการผสมสารเคมีคุณภาพพิเศษ |
|                         | เมื่อนำไปผสมกับทรายที่สะอา                      |
|                         | ดตามอัตราส่วนที่แนะนำจะได้เนื้อปูนที่มีความเหนียวลื่นมาก |
|                         | และให้การยึดเกาะที่ดี ไม่แตกร้าว หลุดล่อน คงทนถาวร  |
|                         | ทำงานง่าย เบาแรง                            |
+-------------------------+--------------------------------------------+
| 1.7 ปูนซีเมนต์ปอร์ตแลนด์     | เป็นปูนซีเมนต์ที่ออกแบ                           |
| ประเภท 1                | บให้มีคุณภาพพิเศษและกำลังอัดสูงใช้สำหรับงานโครงสร้าง |
|                         | งานหล่อด้วยน้ำหนัก ปูนซิเมนต์ทีพีไอแดงซูเปอร์ 40 กก.  |
| ตราทีพีไอแดงซูเปอร์         | ต่อถุง สามารถใช้งานคอนกรีตทั่วไป                 |
|                         | หรือ                                        |
|                         | งานหล่อผลิตภัณฑ์ได้เทียบเท่าปูนซิเมนต์ปอร์ตแลนด์ประเภท |
|                         | 1 น้ำหนัก 50 กก. ต่อถุง                        |
+-------------------------+--------------------------------------------+
| 1.8 ปูนซีเมนต์ผสม          | เป็นปูนซีเมนต์ผสมสูตรพิเศษ                       |
|                         | เพิ่ม                                        |
| ตราทีพีไอเขียวซูเปอร์        | ประสิทธิภาพมากขึ้นด้วยน้ำหนักปูนซิเมนต์ทีพีไอเขียวซูเปอร์ |
|                         | 40 กก. ต่อถุง                                |
|                         | สามารถใช้งานได้เทียบเท่าปูนซิเมนต์ผสมน้ำหนัก 50 กก. |
|                         | ต่อถุง เหมาะกับงานฉาบ ก่อ งานเทโครงสร้างขนาดเล็ก |
|                         | เป็นต้น                                      |
+-------------------------+--------------------------------------------+
| 2. ปูนสำเร็จรูป (Dry       | เป็น                                        |
| Mortar)                 | ปูนสำเร็จรูปที่ได้จากการผลิตปูนซีเมนต์ปอร์ตแลนด์ประเภท |
|                         | 1                                          |
|                         | หรือปูนซีเมนต์ผสมกับหินปูนบดละเอียดและเต           |
|                         | ิมสารเคมีชนิดพิเศษเพื่อเพิ่มประสิทธิภาพการทำงานให้ดีขึ้น |
|                         | เป็นการออกแบปูนสำเร็จรูปแ                      |
|                         | ต่ละชนิดให้มีคุณสมบัติเหมาะสมเจาะจงกับงานประเภทนั้นๆ |
|                         | เช่น งานฉาบ งานก่อ งานปรับระดับพื้นผิว            |
|                         | งานฉาบบนผิวบล็อคมวลเบา งานติดกระเบื้อง          |
|                         | งานซ่อมอเนกประสงค์ เป็นต้น                     |
|                         | ปัจจุบันบริษัทฯมีปูนสำเร็จรูปให้เลือกใช้งานถึง 14 ชนิด   |
+-------------------------+--------------------------------------------+
| 3. ปูนเม็ด (Clinker)      | เป็นสินค้ากึ่งสำเร็จรูปของปูนซีเมนต์                 |
|                         | ซึ่งผลิตในโรงงานสระบุรี                         |
|                         | การผลิตปูนเม็ดเป็นขั้นตอนก่อนสุดท้ายใน              |
|                         | กระบวนผลิตปูนซีเมนต์โดยการเติมยิบซั่มและบดให้ละเอียด |
|                         | แต่ก็ขนส่งได้สะดวกกว่าเมื่อเทียบกับปูนซีเมนต์          |
|                         | โดยปูนเม็ดจะถูกนำ                             |
|                         | มาใช้ในการเป็นวัตถุดิบในการผลิตปูนซีเมนต์หลายประเภท |
+-------------------------+--------------------------------------------+

  4.1.3 การผลิตเพื่อจำหน่าย (Production Facilities)

  โรงงานของบริษัทฯตั้งอยู่ในจังหวัดสระบุรี
  ประกอบด้วยโรงงานผลิตปูนซีเมนต์ที่ดำเนินการผลิตแล้วจำนวน 3 โรง
  และโรงผลิตปูนสำเร็จรูปอีกจำนวน 3 โรง ซึ่งโรงผลิตปูนซีเมนต์ทั้ง 3 โรง มีกำลังการผลิตรวม
  9,000,000 ตันต่อปี สายการผลิตปูนซีเมนต์ทั้งหมดนี้เรียกว่ากระบวนการผลิตแบบเผาแห้ง
  โดยใช้เตาเผาแบบหมุนและเข้าหออบความร้อน โดยใช้หน่วยการผลิต ไซโลเก็บปูนซีเมนต์
  สายการบรรจุ สำนักงาน และเครื่องมือในการควบคุมการผลิตร่วมกัน
  สำหรับเครื่องจักรส่วนใหญ่ในโรงผลิตปูนซีเมนต์ และโรงผลิตปูนสำเร็จรูปนั้น บริษัทฯซื้อจาก
  Krupp Polysius AG และ PFT Putz–Und Fordertechnik GmbH
  แห่งประเทศสาธารณรัฐเยอรมัน ตามลำดับ ซึ่งเป็นบริษัทที่มีชื่อเสียงในด้านเครื่องจักรผลิตปูน
  ในด้านการซ่อมบำรุงบริษัทฯจะหยุดการผลิตเพื่อบำรุงซ่อมแซมอุปกรณ์และเครื่องจักรทุกๆ 11
  เดือน (โดยส่วนใหญ่เป็นการซ่อมบำรุงเตาเผา)
  ซึ่งใช้ระยะเวลาในการปิดบำรุงซ่อมแซมโดยเฉลี่ยประมาณ 20 วัน

  4.1.4 วัตถุดิบ

  วัตถุดิบสำคัญที่ใช้ในการผลิตปูนเม็ด คือ หินปูน และหินดินดาน (Alumina Shale)
  สำหรับวัตถุดิบอื่น ประกอบด้วย ยิบซั่ม เหล็ก และดินแดง
  การคำนวณส่วนประกอบของวัตถุดิบในการผลิตจะขึ้นอยู่กับสัดส่วนของการใช้ คุณภาพ
  และส่วนประกอบของวัตถุเคมีของวัตถุดิบสำหรับชนิดของปูนซีเมนต์ในแต่ละชนิด

หินปูนและหินดินดาน

บริษัทฯประกอบธุรกิจเหมืองแร่ของบริษัทฯเอง และเป็นเจ้าของรถบรรทุก รวมถึงอุปกรณ์ต่างๆ
ที่ใช้ในการดำเนินงานทำเหมืองแร่ บริษัทฯทำเหมืองแร่หินปูนและหินดินดานจากพื้นที่ที่ติดกับโรงงาน
การจัดหาวัตถุดิบสำคัญที่ใช้ในการผลิตปูนซีเมนต์ของบริษัทฯ มีรายละเอียดดังนี้

+-------------+----------------------+----------+---------+----------+
| วัตถุดิบ       | แหล่งที่มา              | จำนวน    | สัดส     |          |
|             |                      |          | ่วนในการ |          |
|             |                      | ผู้จำหน่าย  | ซื้อวัตถุดิบ |          |
|             |                      | (ราย)    |         |          |
+-------------+----------------------+----------+---------+----------+
|             |                      |          | ใ       | ต        |
|             |                      |          | นประเทศ | ่างประเทศ |
|             |                      |          | (%)     | (%)      |
+-------------+----------------------+----------+---------+----------+
| หินปูน        | จากเหม               | -        | -       | -        |
|             | ืองหินปูนที่ได้รับประทานบัตร |          |         |          |
+-------------+----------------------+----------+---------+----------+
| หินดินดาน     | สั่ง                   | 4        | 100     | -        |
|             | ซื้อจากผู้ผลิตภายในประเทศ |          |         |          |
+-------------+----------------------+----------+---------+----------+
| แร่เหล็ก      | นำเข้าจากประเทศญี่ปุ่น    | 1        | -       | 100      |
| (copper     |                      |          |         |          |
| slag)       |                      |          |         |          |
+-------------+----------------------+----------+---------+----------+
| ยิปซั่ม        | สั่ง                   | 1        | 100     | -        |
|             | ซื้อจากผู้ผลิตภายในประเทศ |          |         |          |
+-------------+----------------------+----------+---------+----------+
| น้ำมันเตา     | สั่ง                   | 2        | 100     | -        |
|             | ซื้อจากผู้ผลิตภายในประเทศ |          |         |          |
+-------------+----------------------+----------+---------+----------+
| ถ่านหิน       | นำ                   | 3        | 15      | 85       |
|             | เข้าจากประเทศอินโดนีเซีย |          |         |          |
|             |                      |          |         |          |
|             | แล                   |          |         |          |
|             | ะสั่งซื้อจากผู้ผลิตในประเทศ |          |         |          |
+-------------+----------------------+----------+---------+----------+
| ดินแดง       | สั่ง                   | 1        | 100     | -        |
|             | ซื้อจากผู้ผลิตภายในประเทศ |          |         |          |
+-------------+----------------------+----------+---------+----------+

  4.1.5 การตลาด การขาย และจัดจำหน่าย

  บริษัทฯ มีสัดส่วนการจำหน่ายในประเทศต่อการส่งออกต่างประเทศในปี 2554 คิดเป็นสัดส่วน 91
  : 9 ของปริมาณยอดขายทั้งหมด ในกรณีที่เป็นรายได้ คิดเป็นสัดส่วน 92 : 8
  ของรายได้ยอดขายทั้งหมดใน ปี 2554 ตามลำดับ

  บริษัทฯ มีประเภทกลุ่มลูกค้าเป้าหมายที่สำคัญสำหรับการขายปูนซีเมนต์ ดังนี้

1.  บริษัทฯ ขายให้กับตัวแทนจำหน่ายเพื่อจัดส่งให้กับลูกค้ารายย่อยอีกทอดหนึ่ง
    และขายตรงให้กับลูกค้า

2.  บริษัทฯ ขายให้กับโครงการก่อสร้างและผู้รับเหมาก่อสร้าง

3.  บริษัทฯ ขายปูนซีเมนต์ให้กับผู้ผลิตที่ใช้เป็นวัตถุดิบในการผลิตสินค้าต่อไป

  ในการขายปูนซีเมนต์ผ่านตัวแทนจำหน่ายและผู้รับเหมา ในปี 2554 บริษัทฯ มีลูกค้ารายใหญ่ 10
  รายแรก (ไม่รวม บริษัท ทีพีไอ คอนกรีต จำกัด) คิดเป็นสัดส่วนประมาณร้อยละ 22
  ของปริมาณการขายทั้งหมด โดย บริษัทฯขายปูนซีเมนต์ให้แก่บริษัท ทีพีไอ คอนกรีต จำกัด
  ในจำนวนที่ บริษัท ทีพีไอ คอนกรีต จำกัด ต้องการใช้เพื่อการผลิตคอนกรีตผสมเสร็จเท่านั้น ทั้งนี้
  โดยปกติบริษัทฯจะไม่ทำสัญญาในการจัดหาวัตถุดิบให้กับลูกค้า
  ยกเว้นเฉพาะกับลูกค้าที่เป็นโครงการก่อสร้างขนาดใหญ่

  บริษัทฯ ขายปูนซีเมนต์และปูนสำเร็จรูปผ่านทางตัวแทนจำหน่ายและขายตรงให้กับลูกค้า บริษัทฯ
  มีตัวแทนขายประมาณ 1,200 รายทั่วประเทศไทย โดยประมาณร้อยละ 30 เป็นตัวแทนเฉพาะ
  (Exclusive) บริษัทฯกำหนดระยะเวลาเก็บหนี้เฉลี่ย 60 วัน กับลูกค้าทั่วไป ทั้งนี้ในปี 2554
  ประมาณร้อยละ 30 ของปริมาณยอดขายปูนซีเมนต์ของบริษัทฯ ขายให้กับผู้ใช้โดยตรง
  และสัดส่วนที่เหลือขายให้กับตัวแทนจำหน่าย

  การส่งออกปูนซีเมนต์ ปูนเม็ด และปูนสำเร็จรูปส่วนใหญ่ขายผ่านตัวแทนต่างประเทศ
  ราคาสำหรับการส่งออกกำหนดโดย FOB Basis และการชำระเงินโอนผ่านเทเลกราฟฟิก
  และ/หรือ เล็ตเตอร์ออฟเครดิต

  บริษัทฯ ขายปูนซีเมนต์ และปูนสำเร็จรูป ภายใต้ยี่ห้อ “ทีพีไอพีแอล” ในรูปเป็นกอง (Bulk)
  และบรรจุถุง (Bag) โดยบริษัทฯได้สร้าง Brand Loyalty ให้กับผลิตภัณฑ์ปูนซีเมนต์
  โดยการผลิตผลิตภัณฑ์ให้มีคุณภาพสูง การบริการการขายที่ดี
  รวมทั้งการส่งมอบที่ตรงเวลาและถูกต้อง
  การสร้างความสัมพันธ์ที่ดีกับตัวแทนจำหน่ายและการตั้งราคาที่สามารถแข่งขันได้
  ส่วนการขายในตลาดต่างประเทศ จะมีการแข่งขันกันในเรื่องคุณภาพและราคา

  ผลิตภัณฑ์ของบริษัทฯ มีหลากหลายชนิดขึ้นอยู่กับการใช้งาน และบริษัทฯยังได้พัฒนาผลิตภัณฑ์ใหม่ๆ
  อย่างต่อเนื่อง ทั้งนี้ บริษัทฯ
  จะใช้กลยุทธ์ในเรื่องคุณภาพของผลิตภัณฑ์และการตั้งราคาที่สามารถแข่งขันได้เป็นหลัก

  บริษัทฯ ได้ทำการโฆษณาและประชาสัมพันธ์ปูนซีเมนต์และปูนสำเร็จรูปผ่านสื่อต่างๆ
  นอกจากนี้ยังได้จัดงานสัมมนาให้แก่วิศวกรโยธาและผู้ซื้อรายย่อย ทั้งนี้บริษัทฯ
  มิได้ให้ความสำคัญในการทำการตลาดสำหรับปูนเม็ดแต่อย่างใด

  การจัดจำหน่ายปูนซีเมนต์ ปูนเม็ด และปูนสำเร็จรูปจากโรงงานโดยมีช่องทางการจัดส่งถึงลูกค้า
  3 ช่องทาง คือ ทางรถยนต์ ทางรถไฟ และทางเรือ

  บริษัทฯ มีโรงงานผลิตปูนซีเมนต์ที่ จ.สระบุรี โดยมีคลังสินค้า 3 แห่ง คลังย่อย 6 แห่ง
  และโกดังเช่าอีก 4 แห่ง กระจายอยู่ทั่วทุกภาคของประเทศไทยในการจัดส่งสินค้าทั้งแบบเทกอง
  (Bulk) หรือบรรจุถุงปูนซีเมนต์ (Bag)
  โดยผลิตภัณฑ์ปูนซีเมนต์สามารถจัดส่งให้แก่คลังสินค้าของตัวแทนจำหน่ายที่มีมากกว่า 100
  แห่งทั่วประเทศไทย ซึ่งสามารถขายให้แก่ลูกค้าปลีกตามท้องที่ในปริมาณที่ลูกค้าต้องการได้

  การกำหนดราคาปูนซีเมนต์แบบถุงและแบบเทกอง (Bulk) ถูกกำหนดโดยรัฐบาล
  ดังนั้นเมื่อต้องการเพิ่มราคาปูนซีเมนต์ให้สูงขึ้น
  ผู้ผลิตปูนซีเมนต์ต้องเสนอแบบคำขอไปยังกรมการค้าภายใน กระทรวงพาณิชย์
  โดยแจ้งถึงเหตุผลที่เหมาะสมในการเสนอการเพิ่มราคา (อาทิเช่น
  การเพิ่มขึ้นของต้นทุนการผลิตปูนซีเมนต์)
  โดยจะต้องได้รับการอนุมัติจากกระทรวงพาณิชย์ในการเพิ่มราคาดังกล่าว
  ทั้งนี้ผลิตภัณฑ์ปูนซีเมนต์จัดเป็นสินค้าที่ถูกควบคุมราคา ส่วนปูนสำเร็จรูป
  ถึงแม้ว่าจะมิได้มีการควบคุมราคาโดยรัฐบาล
  แต่ราคาปูนสำเร็จรูปโดยทั่วไปก็มีความสัมพันธ์ไปทางเดียวกันกับราคาปูนซีเมนต์
  สำหรับปูนเม็ดจะขายในราคาที่ตลาดเป็นผู้กำหนด
  เนื่องจากถือว่าเป็นสินค้าเกษตรกรรมและเหมืองแร่ระหว่างประเทศ (International
  Commodities)

  4.1.6 การแข่งขัน

  คู่แข่งรายใหญ่ในประเทศ ได้แก่ บริษัท ปูนซีเมนต์ไทย จำกัด (มหาชน) บริษัท
  ปูนซีเมนต์นครหลวง จำกัด (มหาชน) บริษัท ปูนซีเมนต์เอเชีย จำกัด (มหาชน) และบริษัท
  ชลประทานซีเมนต์ จำกัด (มหาชน)

  ตารางแสดงประมาณการกำลังการผลิตปูนซีเมนต์ของผู้ผลิตในประเทศไทย ⁽¹⁾

+------------------------------+--------------------------+------------+
| บริษัท                         | กำลังการผลิต ณ วันที่ 31      | ส่วนแบ่งตลาด |
|                              | ธันวาคม 2554              |            |
|                              |                          | ( % )      |
|                              | (ล้านตัน)                  |            |
+==============================+==========================+============+
| 1. บ                         | 23.4                     | 39.1       |
| ริษัท ปูนซีเมนต์ไทย จำกัด (มหาชน)  |                          |            |
|                              | 12.3                     | 25.0       |
| 2. บริษัท                      |                          |            |
|  ปูนซีเมนต์นครหลวง จำกัด (มหาชน) | 9.0                      | 18.1       |
|                              |                          |            |
| 3.                           | 5.0                      | 8.5        |
| บริษัท ทีพีไอ โพลีน จำกัด (มหาชน)  |                          |            |
|                              | 1.6                      | 3.8        |
| 4. บร                        |                          |            |
| ิษัท ปูนซีเมนต์เอเชีย จำกัด (มหาชน) | 1.0                      | 2.6        |
|                              |                          |            |
| 5. บริษ                       | 0.5                      | 2.6        |
| ัท ชลประทานซีเมนต์ จำกัด (มหาชน) |                          |            |
|                              | 0.1                      | 0.3        |
| 6. บริษัท ภูมใจไทยซีเมนต์ จำกัด    |                          |            |
|                              |                          |            |
| 7. บริษัท เซเม็กซ์ (ประเทศไทย)   |                          |            |
| จำกัด                         |                          |            |
|                              |                          |            |
| 8. บริษัท สามัคคีซีเมนต์ จำกัด      |                          |            |
+------------------------------+--------------------------+------------+
| รวม                          | 52.9                     | 100%       |
+------------------------------+--------------------------+------------+

ที่มา : ประมาณการจากบริษัทฯ

  หมายเหตุ: (1) เป็นกำลังการผลิตตามใบอนุญาตหรือที่ได้จดทะเบียนไว้
  ซึ่งอาจแตกต่างจากกำลังการผลิตจริง
  ขึ้นอยู่กับการซ่อมบำรุงเครื่องจักรและประสิทธิภาพของเครื่องจักร

  บริษัทฯ
  เชื่อว่าตัวเลขกำลังการผลิตของผู้ผลิตที่เป็นบริษัทจดทะเบียนในตลาดหลักทรัพย์แห่งประเทศไทย
  ดังกล่าวข้างต้น อาจคลาดเคลื่อนกับกำลังการผลิตที่แท้จริง
  เนื่องจากตัวเลขกำลังการผลิตดังกล่าวคำนวณจากสมมติฐานที่บริษัทจดทะเบียนดังกล่าวไม่มีการหยุดสายการผลิตเพื่อซ่อมแซมและบำรุงรักษา
  หรือเพื่อเหตุผลอื่น หรือหยุดสายการผลิตเมื่อเครื่องจักรล้าสมัย หรือมีต้นทุนการผลิตต่อหน่วยสูงขึ้น
  ซึ่งไม่เกิดประโยชน์จากการประหยัดต้นทุนจากขนาดของการผลิต (Economy of Scale)

  บริษัทฯเชื่อมั่นว่าด้วยชื่อเสียงของผลิตภัณฑ์ของบริษัทฯ
  การรักษาและพัฒนาคุณภาพผลิตภัณฑ์อย่างต่อเนื่อง เครื่องจักรการผลิตที่ค่อนข้างใหม่
  มีเทคโนโลยีที่ก้าวหน้า และมีประสิทธิภาพในการผลิตสูง
  ทำให้ต้นทุนต่อหน่วยของบริษัทฯอยู่ในระดับที่ต่ำกว่าคู่แข่ง
  นอกจากนี้ระบบการขนส่งสินค้าที่มีประสิทธิภาพสามารถตอบสนองความต้องการของลูกค้าได้อย่างรวดเร็ว
  รวมทั้งการมีศูนย์จำหน่ายสินค้าและวัตถุดิบที่กระจายอยู่ในจุดยุทธศาสตร์ที่สำคัญทั่วประเทศ
  เครือข่ายการเชื่อมโยงในการบริหารสินค้าคงคลัง
  ตลอดจนการที่โรงงานปูนซีเมนต์ทั้งหมดของบริษัทฯตั้งอยู่ในบริเวณเดียวกันทำให้บริษัทฯสามารถประหยัดค่าใช้จ่ายในการผลิตและการบริหารจัดการได้ค่อนข้างมาก
  ซึ่งเป็นปัจจัยสำคัญที่จะทำให้บริษัทฯมีความได้เปรียบในการแข่งขันเหนือคู่แข่ง

  นอกจากการผลิตเพื่อขายในประเทศแล้ว บริษัทฯมีการส่งออกปูนซีเมนต์และปูนสำเร็จรูป โดยในปี
  2554 บริษัทฯ ได้ส่งออกประมาณร้อยละ 9
  ของปริมาณการขายปูนซีเมนต์และปูนสำเร็จรูปรวมทั้งหมด ตลาดส่งออกที่ใหญ่ที่สุด 3 แห่ง ได้แก่
  บังคลาเทศ สหรัฐอาหรับเอมิเรตส์ และประเทศในกลุ่มอาเซียน

  สำหรับการแข่งขันจากผู้ประกอบการรายใหม่ๆ บริษัทฯเชื่อมั่นว่าจะมีโอกาสเป็นไปได้น้อย ทั้งนี้
  การเข้ามาทำธุรกิจผลิตปูนซีเมนต์ในประเทศไทยเป็นไปได้ยาก
  เนื่องจากการผลิตปูนซีเมนต์เป็นธุรกิจที่ต้องใช้เงินทุนสูง (Capital Intensive)
  และเหมืองแร่หินปูนในประเทศไทย ซึ่งเป็นวัตถุดิบหลักในการผลิตปูนซีเมนต์มีจำกัด

  4.1.7 กฎเกณฑ์และข้อบังคับของรัฐ

  กระทรวงอุตสาหกรรมได้กำหนดการผลิตปูนซีเมนต์ในประเทศไทย
  โดยต้องมีใบอนุญาตประกอบการผลิตปูนซีเมนต์และมีปริมาณการผลิตที่แน่นอน
  ซึ่งก่อนหน้านี้รัฐบาลได้มีข้อจำกัดการนำเข้าปูนซีเมนต์และส่งออกจากประเทศไทย
  ซึ่งต่อมาได้มีการยกเลิกข้อจำกัดดังกล่าวในปี 2532 และ ปี 2535 ตามลำดับ นอกจากนี้ตั้งแต่ปี
  2535 รัฐบาลไทยได้ยกเลิกเพดานราคาสูงสุดสำหรับปูนซีเมนต์ที่ออกจากโรงงาน (Ex-factory
  Price)
  ปัจจุบันการเพิ่มราคาที่กำหนดไว้ต้องได้รับอนุมัติจากกระทรวงพาณิชย์ตามที่ได้กล่าวมาแล้วข้างต้น
  แต่ไม่มีการกำหนดราคาขั้นต่ำที่ขายภายในประเทศ

4.2 การประกอบธุรกิจเม็ดพลาสติก LDPE/ EVA

  บริษัทฯ มีโรงงานผลิต LDPE จำนวน 2 โรงงาน ซึ่ง ณ 31 ธันวาคม 2554 บริษัทฯ
  มีกำลังการผลิตรวม 158,000 ตันต่อปี
  โดยบริษัทฯเป็นผู้นำและครองส่วนแบ่งตลาดในผลิตภัณฑ์เม็ดพลาสติก LDPE และ EVA
  สูงสุดในประเทศ
  โดยบริษัทฯเป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิตเม็ดพลาสติก
  EVA

  4.2.1 ภาวะอุตสาหกรรม

  ในปี 2554 ภาวะอุตสาหกรรมผลิตภัณฑ์เม็ดพลาสติกไม่สู้จะแจ่มใสนักนับตั้งแต่ต้นปีเป็นต้นมา
  การถดถอยทางเศรษฐกิจของยุโรป และสหรัฐอเมริกาที่มีมาตั้งแต่ปี 2553
  ได้เพิ่มความรุนแรงของการถดถอยมากขึ้นเป็นลำดับ แบบค่อย ๆ แสดงผล
  การสั่งเข้าของสินค้าอุตสาหกรรมทั้งยุโรป
  และสหรัฐอเมริกาได้เริ่มแสดงอัตราการถดถอยอย่างชัดเจนหลังคริสต์มาส และในช่วงต้นปีของปี
  2553-2554 ทำให้การผลิตสินค้าอุตสาหกรรมของประเทศในภูมิภาคเอเซียต้องลดลง
  สินค้าอุตสาหกรรมบางประเภทที่เคยได้รับการสนับสนุนจากรัฐบาลของประเทศต่าง ๆ ในยุโรป
  เช่น เครื่องผลิตไฟฟ้าพลังงานแสงอาทิตย์
  ที่เคยได้รับการสนับสนุนให้มีการชดเชยการติดตั้งและผลิตกระแสไฟฟ้าเพื่อให้เกิดการใช้อย่างกว้างขวาง
  อันเป็นพลังงานทางเลือกเพื่อทดแทนพลังงานจากน้ำมัน หรือ ถ่านหิน ได้ถูกยกเลิก
  เนื่องจากรัฐบาลของประเทศต่างๆในยุโรปต้องการใช้เงินเพื่อการแก้ไขปัญหาเศรษฐกิจก่อน
  เป็นต้น ทำให้การใช้งานลดลงอย่างรวดเร็ว ประเทศที่กำลังมีปัญหา
  ต่างต้องจำกัดการนำเข้าจากนอกกลุ่ม
  กลุ่มประเทศสหภาพยุโรปจำเป็นต้องหาทางลดทอนการนำเข้าด้วยวิธีการ ต่าง ๆ
  แล้วหันมาใช้ของผลิตในกลุ่มด้วยกันเองให้มากที่สุด ทั้งรัฐบาลที่แข็งแรงในยุโรป
  จำเป็นต้องสำรองเงินตราเพื่อช่วยประเทศที่กำลังมีปัญหา ทั้งหมดนี้ ส่งผลให้ผู้ผลิตในประเทศต่าง
  ๆ ในภูมิภาคเอเซียต้องลดกำลังการผลิตลงอย่างมาก สินค้าเม็ดพลาสติก
  จึงเป็นสินค้าหนึ่งที่ได้รับผลกระทบอย่างไม่สามารถหลีกเลี่ยงได้
  ราคาของเม็ดพลาสติกต่างลดลงมาเป็นลำดับ โดยเฉพาะเม็ดพลาสติก LDPE และ EVA
  ส่งผลให้ทั้งปริมาณการขายและราคาเม็ดพลาสติก ทั้ง LDPE และ EVA ในครึ่งปีหลังลดต่ำลง
  นอกจากผลกระทบจากยุโรป และ สหรัฐอเมริกาแล้ว
  ประเทศไทยรวมทั้งประเทศเพื่อนบ้านโดยรอบ
  ยังได้รับผลกระทบจากการเกิดพายุฝนที่เข้ามามากกว่าปกติอันเนื่องมาจากการเปลี่ยนแปลงของสภาพภูมิอากาศที่เกิดการเปลี่ยนแปลงไปทั่วโลก
  ได้เกิดภาวะน้ำท่วมอย่างรุนแรงเป็นเวลา 4 เดือนในพื้นที่ทั้งภาคกลาง ภาคเหนือ และ
  ภาคตะวันออกเฉียงเหนือของประเทศไทย
  ทำให้อุตสาหกรรมต้องหยุดทำการผลิตและโรงงานขนาดใหญ่หลายแห่งต้องอยู่ในสภาวะจมน้ำเป็นเวลานับเดือน
  การผลิตที่หยุดไป
  ทำให้การบริโภคพลาสติกต้องหยุด/ลดลงอย่างมากในช่วงเดือนตุลาคมและพฤศจิกายน 2554
  ที่ผ่านมา แม้บริษัทฯ ได้พัฒนาคุณภาพของเม็ดพลาสติก EVA
  ให้สามารถใช้ในอุตสาหกรรมที่หลากหลายมากขึ้น มีมูลค่าสูงขึ้น
  แต่ก็ไม่สามารถเข้าสู่ตลาดได้ดีนักในช่วงปลายปี

  อย่างไรก็ดี ตลาดเม็ดพลาสติกในช่วงครึ่งปีแรกของปี 2554 ยังอยู่ในภาวะที่ดี
  แต่เข้าสู่ช่วงครึ่งปีหลัง ซึ่งประเทศต่าง ๆ ได้ชะลอปริมาณการผลิตมากลง
  ผลประกอบการก็เริ่มชะลอและลดลงอย่างมากในช่วงที่เกิดภาวะน้ำท่วมในประเทศไทย

  ทั้งนี้ บริษัทฯคาดว่าในปี 2555
  สภาวะการค้าและอุตสาหกรรมโดยทั่วไปในภูมิภาคเอเซียจะเริ่มปรับตัวดีขึ้น
  สินค้าที่ถูกชะลอการนำเข้าจากทั้งยุโรปและสหรัฐอเมริกาน่าจะเริ่มนำเข้ามากขึ้นในต้นปี 2555
  ทั้งการอุดหนุนในการใช้พลังงานทางเลือกอย่างพลังงานแสงอาทิตย์ก็น่าจะเริ่มนำกลับมาใช้ใหม่ในปี
  2555 ซึ่งจะทำให้สินค้าที่มาจากเม็ดพลาสติก EVA เป็นที่นิยมมากขึ้น

  4.2.2 ลักษณะของผลิตภัณฑ์

  ผลิตภัณฑ์เม็ดพลาสติก LDPE เป็นเม็ดพลาสติกที่สามารถนำไปแปรรูปได้ง่าย
  ซึ่งจะสามารถแบ่งประเภทเม็ดพลาสติกตามส่วนประกอบและวัตถุประสงค์ในการใช้งานที่แตกต่างกันไป
  คือ

  1. LDPE Homopolymer เหมาะสำหรับงานขึ้นรูปชนิดต่างๆ ได้แก่

  1. งานแผ่นฟิล์ม ได้แก่ ถุงพลาสติกชนิดต่างๆ เช่น ถุงขนาดเล็กที่ใช้บรรจุสินค้าทั่วไป
  (ถุงตลาด) ถุงพิมพ์ลาย ถุงใส่เสื้อผ้า รวมถึงถุงขนาดใหญ่ที่ใช้แบกรับน้ำหนักมากๆ เช่น
  ถุงอุตสาหกรรม ถุงน้ำแข็ง ถุงบรรจุอาหารแช่เย็น และถุงช้อปปิ้ง
  ตลอดจนแผ่นฟิล์มที่ใช้ทำวัสดุกันกระแทก(Air bubble sheet)
  แผ่นฟิล์มใช้หดรัดสินค้าประเภทต่าง ๆ เช่น ฟิล์มรัดกล่อง ขวดน้ำอัดลม
  แผ่นฟิล์มรัดสินค้าบนพาเลท เพื่อความสะดวกในการขนส่ง และแผ่นฟิล์มที่มีขนาดใหญ่มากๆ
  ที่นำไปใช้ในงานเพื่อการเกษตร เช่น ฟิล์มรองพื้นปูบ่อน้ำเพื่อการกักเก็บน้ำ
  ฟิล์มสำหรับเรือนเพาะชำ (Green house)

  2. งานเป่าเข้าแบบ ได้แก่ การเป่าทำขวดต่างๆ เช่น ขวดน้ำเกลือ ขวดยาหยอดตา ขวดน้ำดื่ม
  และงานเป่าเพื่อทำกระป๋องและกล่อง

  3. งานฉีดเข้าแบบ ได้แก่ ฝาจุกขวดน้ำ ฝาขวดน้ำมันพืช และฝาขวดต่างๆ เครื่องใช้ในบ้าน
  ได้แก่ ตะกร้า และภาชนะบรรจุอาหาร รวมทั้งของเด็กเล่นที่ต้องการลักษณะชิ้นงานที่นิ่ม เป็นต้น

  4. งานแผ่นเคลือบหรือแผ่นประกบ ได้แก่ งานเคลือบบนผิวฟิล์มบนผิวแผ่นกระดาษ
  และบนผิวแผ่นอลูมิเนียมฟอยล์ เช่น ซองบรรจุอาหารแห้ง ซองยาสระผม เป็นต้น

  5. งานเคลือบผิวโลหะ ได้แก่ การเคลือบลวดเอนกประสงค์ เช่น ตะแกรงวางสินค้า
  ชั้นวางของ และ ตะกร้าหน้ารถจักรยาน และมอเตอร์ไซค์

  2. LDPE Copolymer หรือ EVA เป็นเม็ดพลาสติกสังเคราะห์
  เหมาะสำหรับการนำไปผลิตพื้นรองเท้า ใช้ทำชิ้นส่วนรองเท้ากีฬา รองเท้าแตะประเภทต่างๆ
  งานฉีดเข้าแบบที่ต้องการความนิ่มมากกว่า LDPE นอกจากนี้แล้ว บริษัทฯ ยังได้พัฒนาสินค้า EVA
  Copolymer ในกลุ่มกาวร้อน (Hot Melt Adhesive)
  ซึ่งได้รับการตอบสนองด้วยดีแม้ว่าตลาดยังมีขนาดเล็กอยู่ก็ตาม โดย EVA
  ยังสามารถนำไปใช้ในงานกาว HOT MELT เช่น กาวสำหรับงานบรรจุภัณฑ์ งานไม้อัด
  นอกจากนี้แล้ว บริษัทฯยังได้พัฒนา EVA Copolymer เพื่อผลิตแผ่นฟิล์มสำหรับประกอบแผ่นกระจก
  แปลงพลังงานแสงแดดเป็นพลังงานไฟฟ้าอีกด้วย

  ในปี 2554 บริษัทฯ มีสัดส่วนปริมาณการจำหน่ายเม็ดพลาสติก LDPE Homopolymer และ LDPE
  Copolymer ในประเทศ คิดเป็นสัดส่วนร้อยละ 23 และ 77 ตามลำดับ
  ในแง่ของรายได้การจำหน่ายเม็ดพลาสติก LDPE Homopolymer และ LDPE Copolymer
  คิดเป็นสัดส่วนร้อยละ 19 และ 81 ตามลำดับ

  ในปี 2554 บริษัทฯ มีสัดส่วนการจำหน่ายเม็ดพลาสติก LDPE Homopolymer
  แยกตามประเภทของลูกค้าได้ดังนี้

  1. งานแผ่นฟิล์ม (Blow Film) มีสัดส่วนประมาณร้อยละ 40 ของลูกค้าทั้งหมด

  2. งานเคลือบฟิล์ม (Lamination) มีสัดส่วนประมาณร้อยละ 50 ของลูกค้าทั้งหมด

  3. งานฉีดเข้าแบบ (Injection Molding) มีสัดส่วนประมาณร้อยละ 8 ของลูกค้าทั้งหมด

4.  งานอื่นๆ ในส่วนที่เหลือมีสัดส่วนประมาณร้อยละ 2 ของลูกค้าทั้งหมด

  ในอดีตที่ผ่านมา ส่วนใหญ่บริษัทฯ จะผลิตเม็ดพลาสติก LDPE Homopolymer (LDPE)
  ซึ่งเรียกได้ว่าเป็นสินค้าประเภท Commodity ที่มีคุณภาพดี
  แต่ต่อมาสินค้านี้ถูกทดแทนด้วยเม็ดพลาสติกชนิดอื่นทำให้การขาย LDPE Homopolymer
  ได้กำไรลดลง ดังนั้นบริษัทฯ จึงเริ่มผลิตสินค้าเฉพาะพิเศษ คือ เม็ดพลาสติก LDPE Copolymer
  (EVA) ซึ่งจะมีอัตรากำไรมากกว่าเม็ดพลาสติก LDPE Homopolymer
  เนื่องจากมีผู้ผลิตเม็ดพลาสติก LDPE Copolymer จำนวนน้อยรายในโลก
  และเนื่องจากเม็ดพลาสติก LDPE Copolymer
  เป็นสินค้าเฉพาะพิเศษซึ่งต้องมีการผลิตค้นคว้าวิจัยผลิตภัณฑ์ประเภท EVA เป็นพิเศษ
  ดังนั้นเพื่อป้องกันคู่แข่งที่จะเข้ามาแข่งขันในอุตสาหกรรมนี้ บริษัทฯ
  จึงได้จดลิขสิทธิ์เทคโนโลยีในการผลิต
  ซึ่งถือว่าเป็นความได้เปรียบด้านการแข่งขันทั้งตลาดภายในและภายนอกประเทศได้

  4.2.3 การผลิตเพื่อจำหน่าย (Production Facilities)

  โรงงานผลิตเม็ดพลาสติก LDPE ประกอบด้วย 2 โรงงาน ตั้งอยู่บนพื้นที่ 42.5 ไร่
  ในพื้นที่ศูนย์การผลิตปิโตรเคมีของ IRPC ที่จังหวัดระยอง อยู่ห่างจากกรุงเทพฯ ประมาณ 200
  ก.ม. ติดกับอ่าวไทย ทั้งนี้ การผลิตทั้งโรงที่ 1 และ 2
  จะมีการหยุดผลิตเพื่อตรวจเช็คและซ่อมบำรุงประมาณ 2 อาทิตย์ในแต่ละปี และทุกๆ 5 ปีบริษัทฯ
  จะมีการซ่อมบำรุงเป็นพิเศษโดยใช้เวลาประมาณ 10 ถึง 20 วัน โรงงานเม็ดพลาสติก LDPE
  ได้รับการรับรองมาตรฐานระบบบริหารงานคุณภาพ ISO 9001 ได้รับการรับรองมาตรฐาน
  OHSAS 18001 สำหรับระบบการจัดการอาชีวอนามัยและความปลอดภัย
  และการรับรองมาตรฐานการจัดการสิ่งแวดล้อม ISO 14001 นอกจากนี้
  บริษัทฯยังเป็นสมาชิกของ Responsible Care Programme
  ซึ่งเป็นโครงการที่ให้บริษัทผู้ผลิตสินค้าเคมีภัณฑ์ได้หมั่นตรวจสอบบริษัทของตัวเองเพื่อจะได้ลดผลกระทบจากการผลิตต่อสิ่งแวดล้อมให้น้อยที่สุด

  ในการผลิตสินค้าในโรงงานที่ 1 มีกำลังการผลิต 78,000 ตันต่อปี ต่อมาบริษัทฯ
  ได้สร้างโรงงานที่ 2 เสร็จเมื่อเดือนกุมภาพันธ์ ปี 2538
  และเริ่มผลิตเพื่อจำหน่ายในเดือนพฤษภาคมในปีเดียวกัน โดยโรงงานที่ 2 มีกำลังการผลิต
  80,000 ตันต่อปี ในส่วนของเครื่องจักรที่สำคัญต่อการผลิตได้ซื้อจากบริษัท Uhde GmbH ทั้งนี้
  กำลังการผลิตของบริษัทฯ โดยรวม ณ วันที่ 31 ธันวาคม 2554 คิดเป็นประมาณ 158,000
  ตันต่อปี

4.2.4 วัตถุดิบ

  วัตถุดิบหลักที่ใช้ในการผลิตเม็ดพลาสติก LDPE คือ Ethylene ซึ่งในปี 2554 บริษัทฯ ซื้อ
  Ethylene จาก บริษัท IRPC
  โดยในทางปฏิบัติจะมีการตั้งเงื่อนไขหลายแบบในการกำหนดราคาซื้อขาย ทั้งนี้บริษัทฯ สามารถซื้อ
  Ethylene จากที่อื่นได้ โดยบริษัทฯ มีท่อรับสินค้าจากผู้ผลิตรายอื่นนอกเหนือจากบริษัท IRPC

  นอกจากนี้ บริษัทฯ ยังซื้อ VAM เพื่อใช้ในการผลิตเม็ดพลาสติก EVA โดยบริษัทฯ
  ซื้อจากผู้ผลิตรายอื่น ณ ราคาตลาด

  4.2.5 การตลาด การขาย และจัดจำหน่าย

  ในปี 2554 บริษัทฯ
  มีสัดส่วนปริมาณขายภายในประเทศต่อการส่งออกต่างประเทศสำหรับผลิตภัณฑ์เม็ดพลาสติก LDPE
  และ EVA คิดเป็นสัดส่วนประมาณ 34 : 66 ในด้านของรายได้คิดเป็นสัดส่วนประมาณ 30 : 70
  เช่นกัน โดยการส่งออกส่วนใหญ่เป็นกลุ่ม EVA เกือบทั้งหมด เนื่องจากราคา EVA
  ในต่างประเทศได้มีการขยับสูงขึ้นเป็นอย่างมากเมื่อเทียบกับราคาในประเทศ

  การขายภายในประเทศยังคงรักษานโยบายเดิมที่จำหน่ายผ่านตัวแทนจำหน่าย
  ทั้งนี้เพราะมีโรงงานอุตสาหกรรมจำนวนกว่า 800 รายทั่วประเทศที่เป็นลูกค้าผู้ใช้เม็ดพลาสติก
  การจำหน่ายผ่านเอเย่นต์ทำให้การบริการสามารถทำได้ทั่วถึง ในปี 2554 ลูกค้ารายใหญ่ 10
  รายแรกคิดเป็นสัดส่วนร้อยละ 90 ของการขายเม็ดพลาสติก LDPE และ EVA ทั้งหมด

  บริษัทฯ มีนโยบายด้านราคาสอดคล้องกับราคาตลาดโลก โดยบริษัทฯ
  จะตั้งราคาเท่ากับหรือต่ำกว่าราคาตลาดโลกบวกด้วยภาษีนำเข้าเล็กน้อย
  โดยอัตราภาษีนำเข้าในตลาดอาเซียนได้ทยอย ลดลงมาตามลำดับ
  รวมทั้งภาษีนำเข้าจากนอกอาเซียนก็ทยอยลดลงเช่นกัน ตลาดส่งออกหลักของบริษัทฯ
  จะเป็นประเทศในแถบอาเซียนโดยเฉพาะฮ่องกงและจีน
  โดยการส่งออกจะผ่านตัวแทนจำหน่ายต่างประเทศซึ่งจะมีเงื่อนไขการชำระเงินเป็นเงินสดหรือการออกเลตเตอร์ออฟเครดิต
  บริษัทฯ มีเครื่องหมายการค้า คือ “โพลีน” โดยบริษัทฯ
  มีนโยบายรักษาสัมพันธภาพกับลูกค้าผู้ใช้สินค้าโดยจะพบปะกับลูกค้าเพื่อสอบถามความต้องการเพื่อที่จะได้ตอบสนองต่อความต้องการ
  ของลูกค้าได้ทันที

  4.2.6 การแข่งขัน

  บริษัทฯ เป็นผู้ผลิตเม็ดพลาสติก LDPE
  ที่ใหญ่ที่สุดในประเทศไทยโดยมีส่วนแบ่งตลาดประมาณร้อยละ 25 โดยผู้ผลิตรายอื่น ได้แก่ Thai
  Polyethylene Co., Ltd. ซึ่งมีกำลังการผลิตประมาณ 100,000 ตันต่อปี
  โดยมีส่วนแบ่งตลาดในประเทศประมาณร้อยละ 20 ในปี 2554 บริษัท ปตท. จำกัด (มหาชน)
  มีกำลังการผลิต 300,000 ตันต่อปี ได้เริ่มผลิตแล้ว และได้มีส่วนแบ่งตลาดประมาณร้อยละ 30
  ที่เหลืออีกประมาณร้อยละ 20 ของการตลาดภายในประเทศเป็นการนำเข้าจากต่างประเทศ

  สำหรับในปี 2554 ส่วนแบ่งตลาดเม็ดพลาสติก LDPE และ EVA ของบริษัทฯ อยู่ที่ร้อยละ 25
  และร้อยละ 90 ตามลำดับ โดยส่วนใหญ่บริษัทฯ มีส่วนแบ่งตลาดในประเทศสำหรับ EVA
  เนื่องจากการเปลี่ยนแปลงของตลาดที่ต้องมีการพัฒนาไปตามการเปลี่ยนแปลงของเทคโนโลยี
  บริษัทฯ จึงได้มีการปรับปรุงคุณภาพของ EVA ให้มีลักษณะการใช้งานหลากหลายมากขึ้น พร้อมๆ
  กับได้มีการปรับปรุงเครื่องจักร เพื่อให้สายการผลิตของ LDPE สามารถผลิต EVA ได้ด้วย
  ทำให้บริษัทฯ ได้ผลิต EVA เพิ่มมากขึ้น และพัฒนาผลิตภัณฑ์ EVA ใหม่ๆ ออกมา
  ทำให้บริษัทฯมีสินค้า EVA ที่สามารถเลือกได้หลากหลายที่จะนำสู่ตลาด
  และให้ผลตอบแทนการลงทุนที่สูงขึ้น พร้อมทั้ง ให้ผลตอบแทนการดำเนินธุรกิจดีขึ้น
  เป็นความได้เปรียบของบริษัทฯ ที่มีเหนือคู่แข่งขันอื่นๆ ดังนั้น ในปีที่ผ่านมาจึงได้ทำการผลิต LDPE
  ลดลง ทำให้สัดส่วนความเป็นผู้นำในเม็ดพลาสติก LDPE ของบริษัทฯเปลี่ยนแปลงไป

  ผู้ผลิต EVA ในภูมิภาคมีจำกัดเพียงไม่กี่ราย และบริษัทฯเป็นผู้ผลิตเพียงรายเดียวในประเทศไทย
  และเป็นเพียงไม่กี่รายในภูมิภาคเอเชีย ทั้งยังเป็นบริษัทฯ ที่สามารถพัฒนาเทคโนโลยี
  รวมถึงคุณภาพ และปริมาณอย่างต่อเนื่อง โดยในการผลิต EVA ในปี 2554 บริษัทฯ
  ครองส่วนแบ่งการตลาด EVA ประมาณร้อยละ 90 ของตลาดในประเทศ ส่วนที่เหลือร้อยละ 10
  เป็นผลิตภัณฑ์ที่นำเข้าจากต่างประเทศ เนื่องจากมีการนำเข้า EVA มายังประเทศไทยลดลง
  ทำให้สัดส่วนการครองตลาดในประเทศแทน EVA นำเข้าได้มากขึ้น

  บริษัทฯ เชื่อว่าบริษัทฯมีความได้เปรียบกว่าผู้ผลิตรายอื่นที่ใช้ระบบ Continuous flow
  stirred autoclave เนื่องจากแบบ continuous flow stirred autoclave
  จะเหมาะสำหรับการผลิตงานฟิล์มบางประเภท ส่วนแบบ tubular reactor
  จะเหมาะสำหรับงานแผ่นฟิล์มซึ่งจะให้กำไรต่อหน่วยที่สูงกว่า เนื่องจากบริษัทฯ
  เป็นผู้ผลิตรายใหญ่ของประเทศไทย จึงมีความได้เปรียบในต้นทุนการผลิตที่ต่ำกว่าคู่แข่ง
  และจากกำแพงอัตราภาษีนำเข้าที่อยู่ระหว่างร้อยละ 0-5
  ทำให้คู่แข่งขันจากต่างประเทศเข้ามาแข่งขันได้ยากมากขึ้น และแม้ว่าใน Asean
  ได้ยกเลิกการเก็บภาษีไปแล้วก็ตาม การเข้ามาของเม็ดพลาสติกจาก Asean
  ก็ยังไม่สามารถนำมาแข่งขันได้ง่ายนัก นอกจากนี้บริษัทฯ
  ยังได้เปรียบในการแข่งขันเพื่อการส่งออก เนื่องจากบริษัทฯ
  มีพันธมิตรทางการค้ากับลูกค้าในต่างประเทศ

  บริษัทฯคาดว่าการแข่งขันสำหรับตลาดในประเทศในปี 2555 จะมากขึ้นกว่าปีที่ผ่านมา
  โดยภาษีนำเข้ายังคงอยู่อัตราที่ 0-5% ซึ่งทำให้ง่ายต่อการนำเข้า อย่างไรก็ดี
  เนื่องจากราคาตลาดยังคงดี ประกอบกับบริษัทฯ มีความได้เปรียบในด้านต้นทุนการผลิต
  จึงทำให้การจำหน่ายของบริษัทฯสามารถมีกำไรที่ดี นอกจากนี้บริษัทฯ
  เน้นเรื่องคุณภาพของการให้บริการ
  ลูกค้ายังคงให้ความเชื่อถือทั้งในด้านคุณภาพสินค้าและคุณภาพของการให้บริการของบริษัทฯอยู่เช่นเดิม
  ทั้งนี้ บริษัทฯได้มีการพัฒนาคุณภาพสินค้าอย่างสม่ำเสมอ โดยการพัฒนาสินค้าให้มีคุณภาพที่ดีขึ้น
  และลดปริมาณของเสียระหว่างการเปลี่ยนแปลงเกรดลง
  โดยมุ่งที่จะพัฒนาสู่ตลาดที่เป็นตลาดเทคโนโลยีมากขึ้น เพื่อรองรับตลาดเทคโนโลยีในอนาคต

  บริษัทฯ ได้มีการพัฒนาเม็ดพลาสติก LDPE และ EVA
  โดยได้มีการพัฒนาความละเอียดของระดับคุณภาพที่สูงขึ้นเพื่อให้ตรงตามความต้องการของผู้ใช้มากขึ้น
  ทั้งนี้เพราะวิธีการผลิตเม็ดพลาสติกใดๆก็ตาม
  ระดับคุณภาพจะมีกรอบการผลิตจึงต้องทำกรอบระดับคุณภาพให้แคบที่สุด
  ซึ่งบริษัทฯประสบความสำเร็จเป็นอย่างมากในการทำกรอบระดับคุณภาพให้แคบลง
  และสามารถขายได้ในระดับราคาที่ดีกว่าตลาดโดยทั่วไป ทำให้ LDPE-Homopolymer
  สามารถจำหน่ายเกือบทั้งหมดในประเทศ และสามารถขาย EVA
  ได้มากขึ้นสำหรับตลาดในประเทศ

  4.2.7 กฎเกณฑ์และข้อบังคับของรัฐ

  โรงงานอุตสาหกรรมในประเทศไทยรวมถึงโรงงานปิโตรเคมี
  จะต้องได้รับใบอนุญาตจากกระทรวงอุตสาหกรรม
  แม้ว่ากระทรวงอุตสาหกรรมจะให้ใบอนุญาตการประกอบธุรกิจการผลิต LDPE ไปแล้วหลายราย
  แต่ในปัจจุบันกระทรวงอุตสาหกรรมได้เคร่งครัดการออกใบอนุญาตมากขึ้น ด้วยเหตุนี้ ผู้ผลิต LDPE
  ที่อาจขอการสนับสนุนการลงทุนจากคณะกรรมการส่งเสริมการลงทุนได้
  จึงจะสามารถได้รับสิทธิประโยชน์ต่างๆ อาทิเช่น
  การลดหย่อนหรือยกเว้นอากรขาเข้าสำหรับเครื่องจักร การอนุญาตเพิ่มกำลังการผลิตสูงสุด
  สัดส่วนการถือครองหุ้นโดยชาวต่างชาติ

4.3 การประกอบธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (“ทีพีไอ คอนกรีต” ซึ่งเป็นบริษัทย่อยถือหุ้นร้อยละ 99.99
  โดยบริษัทฯ) เป็นผู้ผลิตคอนกรีตผสมเสร็จรายใหญ่อันดับสองของประเทศไทย ทั้งนี้ บริษัทฯ
  ได้จัดตั้ง ทีพีไอ คอนกรีต ขึ้นในปี 2534
  เพื่อที่จะขยายช่องทางการจำหน่ายผลิตภัณฑ์ซีเมนต์ให้มากขึ้น ทีพีไอ คอนกรีต
  เป็นผู้ผลิตและจัดจำหน่ายคอนกรีตผสมเสร็จในประเทศไทย โดย ณ วันที่ 31 ธันวาคม 2554
  ทีพีไอ คอนกรีต มีหน่วยผลิตรวม 46 หน่วย มีกำลังการผลิตรวมประมาณ 4.0
  ล้านลูกบาศก์เมตรต่อปี หรือเท่ากับร้อยละ 9
  ของกำลังการผลิตคอนกรีตผสมเสร็จทั้งหมดภายในประเทศ

4.3.1 ภาวะอุตสาหกรรม

  ในปี 2554 ที่ผ่านมา อุตสาหกรรมคอนกรีตผสมเสร็จมีความต้องการใช้คอนกรีตผสมเสร็จเพิ่มขึ้น
  ซึ่งเป็นไปตามภาวะอุตสาหกรรมก่อสร้าง แต่ในช่วงไตรมาส 4 ชะลอตัวลง
  เนื่องจากต้องเผชิญกับปัจจัยลบประสบปัญหาวิกฤตการณ์น้ำท่วมที่มีความรุนแรง
  ส่งผลกระทบต่อธุรกิจอสังหาริมทรัย์ให้ชะลอตัวลง
  แต่อย่างไรก็ตามการก่อสร้างตามแผนการลงทุนของภาครัฐด้านโครงสร้างสาธารณูปโภคพื้นฐานนั้นยังคงดำเนินการต่อไปหลังน้ำลดทันที
  ซึ่งจะเป็นตัวขับเคลื่อนเศรษฐกิจให้กลับมาฟื้นตัว

  สำหรับแนวโน้มอุตสาหกรรมคอนกรีตผสมเสร็จในปี 2555
  คาดการณ์ว่าภาคอุตสาหกรรมคอนกรีตผสมเสร็จมีการกลับมาฟื้นตัวได้อย่างรวดเร็วและขยายตัวอย่างต่อเนื่องเมื่อเทียบกับปีก่อน
  โดยภาครัฐเป็นกลไกสำคัญต่อการขับเคลื่อนเศรษฐกิจจากนโยบายการใช้งบฟื้นฟูประเทศที่มุ่งลงทุนโครงสร้างพื้นฐานที่ได้รับความเสียหายและผลักดันให้โครงการรถไฟฟ้าสายต่างๆ
  เพิ่มขึ้นและดำเนินการก่อสร้างต่อไปตามแผนการลงทุน
  ซึ่งจะช่วยกระตุ้นให้มีการพัฒนาที่ดินริมสถานีรถไฟฟ้าในเชิงพาณิชย์โดยเฉพาะการก่อสร้างด้านตลาดพาณิชยกรรมซึ่งมีลักษณะการลงทุนรูปแบบคอมมูนิตี้มอลล์และห้างค้าปลีกขนาดใหญ่
  รวมถึงอาคารสูงขนาดใหญ่

4.3.2 ลักษณะของผลิตภัณฑ์

  คอนกรีตผสมเสร็จถือเป็นผลิตภัณฑ์หลักในการการก่อสร้างสิ่งปลูกสร้างต่างๆ สามารถแบ่งออกเป็น
  12 กลุ่มดังนี้

-   คอนกรีตทั่วไป - คอนกรีตปั๊ม

-   คอนกรีตความร้อนต่ำ (Low heat concrete) - คอนกรีตควบคุมการหดตัว

-   คอนกรีตต่อต้านซัลเฟต - คอนกรีตเข็มเจาะ

-   คอนกรีตแข็งตัวเร็ว - คอนกรีตกำลังอัดสูง

-   คอนกรีตไหลเข้าแบบง่าย - คอนกรีตกันซึม

-   คอนกรีตสำหรับพ่น (Shotcrete) - คอนกรีตสำหรับห้องเย็น

  นอกจากนี้ ทีพีไอ คอนกรีต ยังจัดให้บริการปั๊มยิงคอนกรีตแก่ลูกค้า ที่ต้องการเทคอนกรีตบนที่สูง
  เช่น อาคารสูง หรือทางยกระดับอีกด้วย

4.3.3 การผลิตเพื่อจำหน่าย

  ณ วันที่ 31 ธันวาคม 2554 ทีพีไอ คอนกรีต มีหน่วยผลิตคอนกรีตผสมเสร็จรวม 46 หน่วย
  มีความสามารถในการผลิตรวมทั้งสิ้น ประมาณ 4.0 ล้านลูกบาศก์เมตรต่อปี

  ทั้งนี้ กระบวนการผลิตของ ทีพีไอ คอนกรีต
  ยังได้รับการรับรองมาตรฐานระบบการบริหารคุณภาพในขอบข่ายการผลิตและการให้บริการ
  (มอก./ISO 9002) การรับรองมาตรฐานระบบการจัดการอาชีวอนามัยและความปลอดภัย
  (มอก.18001) และได้รับการรับรองมาตรฐานด้านการจัดการธุรกิจที่มีผลกระทบต่อสิ่งแวดล้อม
  (ISO 14001) นอกเหนือจากนี้ ทีพีไอ คอนกรีต
  ยังมีนวัตกรรมใหม่เพื่อใช้ในการพัฒนากระบวนการผลิตเพื่อให้ได้สินค้าอันหลากหลายอย่างต่อเนื่อง

  4.3.4 วัตถุดิบ

  การจัดหาวัตถุดิบสำคัญที่ใช้ในการผลิตคอนกรีตผสมเสร็จของ ทีพีไอ คอนกรีต
  เป็นวัตถุดิบที่ซื้อภายในประเทศทั้งหมด ดังนี้

  ----------------- -----------------------------------------------------
  วัตถุดิบ             ผู้จำหน่า0ย

  ปูนซีเมนต์           บริษัท ทีพีไอ โพลีน จำกัด (มหาชน)

  หิน                บริษัท ทีพีไอ โพลีน จำกัด (มหาชน) และโรงโม่จำนวน 6 ราย

  ทราย              ผู้รับเหมาท่าทราย จ. กาญจนบุรี และ จ.อ่างทอง จำนวนทั้งสิ้น 20
                    ราย

  น้ำ                การประปานครหลวง

  น้ำยาเคมี           ผู้จำหน่ายในประเทศ 2 ราย
  ----------------- -----------------------------------------------------

  ปูนซีเมนต์ คือ วัตถุดิบหลักในการผลิตคอนกรีตผสมเสร็จ ทั้งนี้ บริษัทฯ
  นอกจากจะเป็นผู้ถือหุ้นใหญ่ของ ทีพีไอ คอนกรีต แล้ว ยังเป็นผู้จำหน่ายปูนซีเมนต์ให้แก่ ทีพีไอ
  คอนกรีต มาตั้งแต่เริ่มต้นผลิตคอนกรีตผสมเสร็จ ในปี 2534
  ซึ่งแม้จะไม่มีการทำสัญญากันอย่างเป็นทางการในการซื้อปูนซีเมนต์จากบริษัทฯ แต่ ทีพีไอ คอนกรีต
  ก็มีนโยบายที่จะซื้อปูนซีเมนต์ทั้งหมดจากบริษัทฯในราคาตลาด โดยในปี 2554 นี้
  บริษัทฯขายปูนซีเมนต์ให้กับ ทีพีไอ คอนกรีต ประมาณร้อยละ 9 ของยอดขายรวมของบริษัทฯ
  ทั้งนี้ขึ้นอยู่กับปริมาณความต้องการคอนกรีตผสมเสร็จด้วย นอกจากนี้ ทีพีไอ คอนกรีต ยังได้ซื้อหิน
  ซึ่งเป็นวัตถุดิบจากบริษัทฯ ในลักษณะเดียวกันกับการซื้อปูนซีเมนต์ด้วย

  4.3.5 การตลาด การขาย และจัดจำหน่าย

  ทีพีไอ คอนกรีต จำหน่ายคอนกรีตภายใต้ยี่ห้อ “ทีพีไอพีแอล”
  โดยคอนกรีตผสมเสร็จทั้งหมดจะขายในตลาดประเทศไทยเท่านั้น

  ทีพีไอ คอนกรีต จำหน่ายคอนกรีตผสมเสร็จออกสู่ตลาดผ่านตัวแทนจำหน่ายซึ่ง ณ วันที่ 31
  ธันวาคม 2554 มีอยู่ประมาณ 250 ราย ส่วนที่เหลือขายตรงให้กับผู้บริโภค
  โดยมีระยะเวลาการขายเชื่อแบบ 30 วัน และ 60 วัน
  โดยลูกค้าจะต้องวางหลักทรัพย์ค้ำประกันไว้
  การจัดจำหน่ายผ่านตัวแทนจำหน่ายคิดเป็นสัดส่วนร้อยละ 78 ของยอดขายในปี 2554
  และขายตรงให้กับผู้บริโภคคิดเป็นสัดส่วนร้อยละ 22 ของยอดขายในปี 2554

  ตลาดที่สำคัญของ ทีพีไอ คอนกรีต จะอยู่บริเวณกรุงเทพฯและปริมณฑล
  ซึ่งเป็นตลาดคอนกรีตที่ใหญ่ที่สุดของประเทศ บริษัทฯ เชื่อว่า ทีพีไอ คอนกรีต
  มีส่วนแบ่งในตลาดนี้ถึงร้อยละ 25 นอกจากนี้ ทีพีไอ คอนกรีต
  ยังมีหน่วยผลิตที่ตั้งกระจายอยู่ตามถนนสายหลักทุกแห่งในกรุงเทพฯและปริมณฑล
  โดยเลือกเน้นที่ตั้งที่สะดวกสำหรับการลำเลียงขนส่งวัตถุดิบและผลิตภัณฑ์ให้มากที่สุด
  เพื่อให้สามารถจัดส่งสินค้าให้แก่ลูกค้าได้อย่างรวดเร็ว

4.3.6 การแข่งขัน

  ทีพีไอ คอนกรีต เป็นผู้ผลิตคอนกรีตผสมเสร็จที่ใหญ่อันดับสองของประเทศไทย
  มีส่วนแบ่งในตลาดนี้ถึงร้อยละ 13 ในปี 2554 โดยมีคู่แข่งที่สำคัญ ได้แก่
  บริษัทผลิตภัณฑ์และวัตถุก่อสร้าง จำกัด (CPAC) บริษัท นครหลวงคอนกรีต จำกัด และบริษัท
  เอเชียคอนกรีต จำกัด
  นอกจากนี้ยังมีคู่แข่งที่เป็นผู้ผลิตคอนกรีตผสมเสร็จรายย่อยอีกจำนวนพอสมควร

  ทีพีไอ คอนกรีต ใช้กลยุทธ์หลายอย่างในการแข่งขันในอุตสาหกรรมคอนกรีตผสมเสร็จ ได้แก่
  กลยุทธ์ทางด้านราคา คุณภาพของผลิตภัณฑ์ การจัดส่งสินค้าตรงเวลา
  มีบริการหลังการขายที่รวดเร็วและพัฒนาผลิตภัณฑ์ให้มีความหลากหลาย
  เพื่อให้เหมาะสมกับการใช้งานของลูกค้า
  เนื่องจากมีผู้ผลิตคอนกรีตผสมเสร็จหลายรายในตลาดทั้งผู้ผลิตรายใหญ่และรายเล็ก
  ทำให้มีการแข่งขันสูง ทีพีไอ คอนกรีต
  มีนโยบายที่ยึดหลักการผลิตสินค้าคุณภาพและบริการตามมาตรฐานสากล
  และเน้นที่การจัดส่งที่ตรงเวลา มีการแก้ไขปัญหาที่รวดเร็ว โดยมีราคาใกล้เคียงกับผู้นำตลาด
  ทีพีไอ คอนกรีต มีลูกค้ารายใหญ่ซึ่งเป็นพันธมิตรที่ดีทางการค้า ให้การสนับสนุนมาโดยตลอด
  ซึ่งเห็นได้จากการที่ลูกค้ามีการติดต่อทำการค้าและมียอดสั่งซื้อสินค้ากับ ทีพีไอ คอนกรีต
  มานานหลายปีอย่างต่อเนื่อง ส่งผลให้เกิดการได้เปรียบในการแข่งขัน ทั้งนี้เป็นผลมาจากการที่
  ทีพีไอ คอนกรีต ได้ให้ความสำคัญในด้านคุณภาพของผลิตภัณฑ์เป็นอย่างมาก
  โดยการคัดสรรวัตถุดิบที่มีคุณภาพ เช่น การใช้ปูนซีเมนต์คุณภาพสูงจาก บริษัท ทีพีไอ โพลีน จำกัด
  (มหาชน) เป็นส่วนผสมหลัก ทำให้การผลิตคอนกรีตผสมเสร็จจึงมีคุณภาพสูง
  นอกจากนี้ยังมีการเพิ่มช่องทางการจำหน่ายไว้บริการลูกค้า
  ให้สามารถติดต่อได้ง่ายและสะดวกรวดเร็ว
  พร้อมทั้งยังมีนโยบายการให้บริการหลังการขายที่ครอบคลุมในทุกเรื่องของผลิตภัณฑ์คอนกรีต

4.3.7 กฎเกณฑ์ และข้อบังคับของรัฐ

  การผลิตคอนกรีตผสมเสร็จ
  และการก่อสร้างหน่วยผลิตนั้นต้องผ่านการขออนุญาตจากหน่วยงานราชการที่เกี่ยวข้องก่อน โดย
  ทีพีไอ คอนกรีต จะต้องผลิตคอนกรีตผสมเสร็จให้ได้คุณภาพตามมาตรฐาน
  นอกจากนี้ชนิดของเครื่องจักร ขนาดของหน่วยผลิต และการรักษาสิ่งแวดล้อมก็ต้องได้มาตรฐาน
  หน่วยงานรัฐจึงจะออกใบอนุญาตประกอบการให้ โดยปกติแล้วหน่วยผลิตทุกหน่วยของ ทีพีไอ
  คอนกรีต จะได้รับการตรวจสอบทุกๆ ปี ปีละประมาณสองครั้ง นอกจากนี้ ทีพีไอ คอนกรีต
  และผู้ผลิตคอนกรีตผสมเสร็จทุกรายจะต้องได้รับใบอนุญาตในการเก็บรักษาปูนซีเมนต์และการบริโภคสาธารณูปโภคทั้งไฟฟ้าและน้ำประปาอีกด้วย

4.4 การประกอบธุรกิจอื่นๆ

  นอกจากธุรกิจปูนซีเมนต์ ปูนเม็ด และปูนสำเร็จรูป ธุรกิจเม็ดพลาสติก LDPE/EVA
  ธุรกิจคอนกรีตผสมเสร็จ โรงไฟฟ้าพลังงานความร้อนทิ้ง
  โรงงานนำขยะมาแปรรูปเป็นเชื้อเพลิงทดแทน (RDF Plant) โรงงานผลิตเชื้อเพลิง
  (Pyrolysis Plant) ธุรกิจสถานีให้บริการน้ำมันและก๊าซธรรมชาติ (NGV)
  โรงงานผลิตปุ๋ยอินทรีย์ (Fertilizer Plant) บริษัทฯยังมีการลงทุนในบริษัทอื่น ดังนี้

  บริษัท ทีพีไอ ออลซีซั่นส์ จำกัด

  บริษัท ทีพีไอ ออลซีซั่นส์ จำกัด (“ทีพีไอ ออลซีซั่นส์”) จัดตั้งขึ้นเมื่อวันที่ 10 สิงหาคม 2536
  โดยบริษัทฯถือหุ้นอยู่ร้อยละ 99.99 เพื่อดำเนินธุรกิจผลิตและจำหน่ายแผ่นฟิล์มสำหรับโซลาร์
  เซลล์ โดยในปี 2554 ทีพีไอ ออล ซีซั่นส์ มีรายได้ประมาณ 356,299 บาท และขาดทุนสุทธิ
  2,957,460 บาท ตามลำดับ เนื่องจากอยู่ในช่วงเริ่มดำเนินการผลิตในเชิงพาณิชย์

บริษัท ไนเตรทไทย จำกัด

  บริษัท ไนเตรทไทย จำกัด (“ไนเตรทไทย”) เป็นกิจการร่วมทุนกับ Dyno group
  โดยบริษัทฯถือหุ้นอยู่ร้อยละ 50
  ซึ่งจัดตั้งขึ้นเพื่อประกอบธุรกิจผลิตและจัดจำหน่ายแอมโมเนียมไนเตรท
  ซึ่งใช้ในการผลิตวัตถุระเบิดและผลิตกรดไนตริก ไนเตรทไทยเริ่มเปิดดำเนินการในปี 2539
  ปัจจุบันโรงงานของไนเตรทไทยมีกำลังการผลิตแอมโมเนียมไนเตรท
  และกรดไนตริกเต็มกำลังการผลิตรวม 110,000 ตันต่อปี โดยในปี 2554
  ไนเตรทไทยมีรายได้จากการจำหน่าย และกำไรสุทธิ ประมาณ 1,665 ล้านบาท และ 198
  ล้านบาท ตามลำดับ

  บริษัท บางกอกสหประกันชีวิต จำกัด

  บริษัท บางกอกสหประกันชีวิต จำกัด (“บางกอกสหประกันชีวิต”) จัดตั้งขึ้นเมื่อวันที่ 11 มิถุนายน
  2540 โดยการร่วมทุนระหว่างบริษัทฯ บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  เพื่อดำเนินธุรกิจประกันชีวิต ณ วันที่ 31 ธันวาคม 2553 บริษัท ทีพีไอ โพลีน จำกัด (มหาชน)
  บริษัท ทีพีไอ โฮลดิ้ง จำกัด และบริษัท จตุรัตน์ จำกัด
  ถือหุ้นบางกอกสหประกันชีวิตในสัดส่วนที่เท่ากันคือร้อยละ 25 ส่วนที่เหลือถือโดยผู้ถือหุ้นรายย่อยอื่น
  ในปี 2554 บางกอกสหประกันชีวิตมีรายได้จากประกันชีวิตและการลงทุน จำนวน 45 ล้านบาท
  และกำไรสุทธิจำนวน 7 ล้านบาท ตามลำดับ

บริษัท มอนโดไทย จำกัด

  บริษัท มอนโดไทย จำกัด (“มอนโดไทย”) จัดตั้งขึ้นเมื่อวันที่ 25 เมษายน 2529
  โดยบริษัทฯถือหุ้นอยู่ร้อยละ 28.75 เพื่อดำเนินธุรกิจพัฒนาที่ดินและที่พักอาศัย
  เนื่องจากมอนโดไทยยังไม่ได้ดำเนินธุรกิจใดๆ มีเฉพาะค่าใช้จ่าย ส่งผลให้มีขาดทุนสุทธิในปี
  2554 ประมาณ 7,429.13 บาท